CELEX: 32018D1669
Language: hr
Date: 2018-11-06 00:00:00
Title: Provedbena odluka Komisije (EU) 2018/1669 оd 6. studenoga 2018. o stavljanju izvan snage Odluke 2006/80/EZ kojom se određenim državama članicama dopušta odstupanje predviđeno člankom 3. stavkom 2. Direktive Vijeća 92/102/EEZ o identifikaciji i registraciji životinja (priopćeno pod brojem dokumenta C(2018) 7239)

8.11.2018   
               
               
                  HR
               
               
                  Službeni list Europske unije
               
               
                  L 278/28
               
            
         PROVEDBENA ODLUKA KOMISIJE (EU) 2018/1669
         оd 6. studenoga 2018.
         o stavljanju izvan snage Odluke 2006/80/EZ kojom se određenim državama članicama dopušta odstupanje predviđeno člankom 3. stavkom 2. Direktive Vijeća 92/102/EEZ o identifikaciji i registraciji životinja
         
            
               (priopćeno pod brojem dokumenta C(2018) 7239)
            
         
         (Vjerodostojan je samo tekst na češkom, francuskom, talijanskom, portugalskom, slovačkom i slovenskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2008/71/EZ od 15. srpnja 2008. o identifikaciji i registraciji svinja (1), a posebno njezin članak 3. stavak 2.,
         budući da:
         
                     (1)
                  
                  
                     Direktivom 2008/71/EZ utvrđeni su minimalni zahtjevi za identifikaciju i registraciju svinja.
                  
               
                     (2)
                  
                  
                     U skladu s člankom 3. stavkom 1. Direktive 2008/71/EZ, države članice dužne su osigurati da nadležno tijelo ima ažurirani popis svih gospodarstava koja drže životinje obuhvaćene tom direktivom i koja su smještena na njihovu području.
                  
               
                     (3)
                  
                  
                     Člankom 3. stavkom 2. Direktive 2008/71/EZ predviđena je mogućnost ovlašćivanja država članica da s popisa gospodarstava iz članka 3. stavka 1. te direktive isključe fizičke osobe koje drže samo jednu svinju koja je namijenjena za njihovu osobnu uporabu ili potrošnju, pod uvjetom da je ta životinja podvrgnuta kontrolama predviđenima tom direktivom prije bilo kakvog njezinog premještanja.
                  
               
                     (4)
                  
                  
                     Odlukom Komisije 2006/80/EZ (2) Češka, Francuska, Italija, Portugal, Slovenija i Slovačka ovlaštene su za primjenu odstupanja koje je sad predviđeno člankom 3. stavkom 2. Direktive 2008/71/EZ u pogledu gospodarstava koja drže samo jednu svinju.
                     Češka, Francuska, Italija, Portugal, Slovenija i Slovačka potvrdili su da više ne primjenjuju odstupanje predviđeno člankom 3. stavkom 2. Direktive 2008/71/EZ u pogledu gospodarstava koja drže samo jednu svinju.
                  
               
                     (5)
                  
                  
                     Odluku 2006/80/EZ stoga bi trebalo staviti izvan snage.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odluka 2006/80/EZ stavlja se izvan snage.
         
         
            Članak 2.
            Ova je Odluka upućena Češkoj Republici, Francuskoj Republici, Talijanskoj Republici, Portugalskoj Republici, Republici Sloveniji i Slovačkoj Republici.
         
         
            Sastavljeno u Bruxellesu 6. studenoga 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 213, 8.8.2008., str. 31.
         
         
            (2)  Odluka Komisije 2006/80/EZ od 1. veljače 2006. kojom se određenim državama članicama dopušta odstupanje predviđeno člankom 3. stavkom 2. Direktive Vijeća 92/102/EEZ o identifikaciji i registraciji životinja (SL L 36, 8.2.2006., str. 50.).